প্রাথমিকে শিক্ষক নিয়োগ: তৃতীয় ধাপে ২৩ হাজার উত্তীর্ণ
সরকারি প্রাথমিক বিদ্যালয়ের সহকারী শিক্ষক নিয়োগের তৃতীয় ধাপের লিখিত পরীক্ষার ফলাফলে ২৩ হাজার ৫৭ জন উত্তীর্ণ হয়েছেন।রোববার প্রাথমিক ও গণশিক্ষা মন্ত্রণালয় এই ফল প্রকাশ করেছে। মন্ত্রণালয়ের ওয়েবসাইট www.mopme.gov.bd এবং প্রাথমিক শিক্ষা অধিদপ্তরের ওয়েবসাইটে www.dpe.gov.bd ফলাফল পাওয়া যাবে।উত্তীর্ণ পরীক্ষার্থীরা মোবাইলেও মেসেজও পাবেন। মৌখিক পরীক্ষার তারিখ, সময় ও স্থান পরবর্তীতে জানানো হবে।গত ২৯ মার্চ তৃতীয় ধাপের লিখিত পরীক্ষা অনুষ্ঠিত হয়। এই পরীক্ষায় তিন পার্বত্য জেলা ছাড়া ঢাকা ও চট্টগ্রাম বিভাগের ৩ লাখ ৪৯ হাজার ২৯৩ জন পরীক্ষার্থী অংশ নেয়।

মন্ত্রণালয়ের ওয়েবসাইট www.mopme.gov.bd এবং প্রাথমিক শিক্ষা অধিদপ্তরের ওয়েবসাইটে www.dpe.gov.bd ফলাফল পাওয়া যাবে।